als_Latn dik_Latn sag_Latn
Helidon Bushati ishte një ndër kandidatët e PD , për qarkun e Shkodrës i cili u tërhoq nga gara të hënën.
“Jam fort i privilegjuar, dhe i nderuar që zoti Basha me bëri pjesë të ekipit të tij, dhe akoma më shumë ndihem nën përgjegjësi, për këtë rol që më është ngarkuar.
Pikërisht, nisur nga këto detyrime që ndjej, duke analizuar rrethanat politike e specifike të Qarkut të Shkodrës, kam vendosur të tërhiqem nga lista, ku unë gëzoj një vend të sigurtë fitues, i renditur i katërti, për ti hapur rrugën një maksimalizimi te rezultatit te Partisë Demokratike në këto zgjedhje.
Unë besoj se politika nuk është vetëm të marrësh, por edhe të japësh. Po e bëj këtë hap, për interesin më të mirë të demokratëve, para të cilëve, dhe para qytetarëve të Shkodrës, do të jem gjithnjë në shërbim.” thoshte Bushati në njoftimin e dorëheqjes së tij.
Por sipas lexo.al, Helidon Bushati është përballur me akuza për korrupsion nga koha kur u caktua si Drejtori i ri i Qendrës Spitalore Universitare “Nënë Tereza”. Gjatë drejtimit të tij, çmimi për ilaçet për sëmundjet tumorale u rrit tetë herë.
Pra Helidon Bushati u tërhoq para se ta hiqnin, dhe karriera e tij mesa duket në PD është e djegur./ dritare.net
als_Latn als_Latn als_Latn als_Latn als_Latn als_Latn